Bulambo Lembelembe Josué

Bulambo Lembelembe Josué (født 1960) er en kongolesisk pastor og menneskerettighetsforkjemper.

Bulambo Lembelembe Josué er visepresident for det protestantiske kirkerådet Eglise du Christ au Congo i den østlige Kivu-regionen.  

Han har også vært visepresident for en menneskerettighetsstiftelse, som han var med å stifte, siden 1991. Organisasjonen driver opplysning om menneskerettigheter og hjelper ofre etter brudd på rettighetene. Han arbeider også for at det ikke skal gis amnesti til overgripere i Kongo.

Josué ble tildelt Raftoprisen for 2008 for sin innsats for befolkningen i Den demokratiske republikken Kongo.

 Eksterne lenker 
 Pressemelding: Regjeringen gratulerer Josué med Raftoprisen 2008
 Elisabeth Rodum: – Skaper håp i Øst-Kongo Artikkel i Aftenposten 26. september 2008 om tildelingen av Raftoprisen 2008.

Kategori:Mottakere av Raftoprisen
Kategori:Pastorer og predikanter i Pinsebevegelsen
Kategori:Personer fra provinsen Sud-Kivu
Kategori:Kongolesere
Kategori:Fødsler i 1960